kk kk kk kk kk kk kk ky kk kk kk kk kk tt kk ky kk kk ru ru kk kk kk de kk kk kk kk kk kk kk kk kk ru kk kk kk kk kk kk de zh kk kk de pl kk kk de oc kk kk ru ru kk de fr kk de fr kk de ca kk de oc kk de ca kk de ca kk de oc kk de oc kk de oc kk de zh kk de zh kk de zh tg de ca kk de fa kk de eu kk de en kk de de kk de hbs_lat kk de fr kk de en kk de pl kk de de kk de ca kk de oc kk de fr kk de ca kk de ca kk kk kk
Айды аспанға шығарған Берроуз | Әдебиет порталы
Әдеби үдеріс Авторлар Кітаптар Аудиокітаптар Жанрлар Кейіпкерлер Блогтар Арнайы жобалар Мультимедиа
Әдебиеттi ешкiм мақтаныш үшiн жазбайды, ол мiнезден туады, ұлтының қажетiн өтейдi сөйтiп...
1950 жылы 19 наурызда ақсақал қаламгер Эдгар Берроуз дүние салыпты дегенді естігенде Американы қойып, арғы-бергі бес құрлықтағы талай фантаст-жазушы терең тыныстап, талай баспагер ауыр күрсінген шығар-ау...
1911 жыл. Кешкі мезгіл. Қорыс-қопасы шыққан әлдебір кеңседе бірді бірге жеткізе алмай әбден титықтаған әлдебір жолы болмаған бизнесмен осы қазір ғана кезекті бір клиентімен қош айтысып қала береді. Сосын ойланып аз отырады да, кенет қолына қарындаш алып, шимай-шимай бухгалтерлік бланктың таза бетіне фантастикалық роман жаза бастайды. Картоппен аты шыққан Айдохоға да, іскер Чикагоға да ұқсамайтын, толассыз уақиғаға толы Марсқа қалай тап болғаны белгісіз бір бейбақ туралы роман. Әлгі адамның шым-шытырық оқиғасын құдды бір түнде көрген түс дерсің. Тіршілік үшін жан кешкен жиырма жыл Берруозды қандай да болмасын табыс көзіне немқұйлы қарамауға үйреткен еді. Ол әрине, мына шимай-шатпағымды біреу-міреу оқи қояды-ау деп ойлаған да жоқ, бірақ нар тәуекел деп, Normal Bean – «дұрыс жігіт» деген лақап атпен романның қолжазбасын «All Story» журналының редакциясына жөнелтеді. Автор бұнымен редактор мен гипотетикалық оқырманға қарата «ессіз әрекет етті демесең, ақылым орнында» дегенді меңзесе керек. Берроуз көп оқитын, белгілі журналдарды құнығып оқитын. Сондықтан да қай деңгейдегі қолжазбалар кідіріссіз қабылданатынын әбден зерттеп алған десе де болғандай. Тіпті азды-көпті оқыған-тоқығаны бар адам ретінде кезекті бір журналдағы кезекті бір «шедеврдің» соңғы бетін жауып жатып: «Шындасам, мынаны мен де жаза аламын...» - деп талай ойлаған да шығар. Міне, өзіндегі амбиция мен редактордың көзқарасы қаншалықты тоқайлас шығарын сынап көрер сәт туды...
Берроуздың 1912 жылы «All-Story» журналында жарық көрген екінші романы – маймылдар асырап алатын Тарзан оқиғасы айды аспанға бір-ақ шығарады. Ал 1914 жылы «Маймылдар тайпасынан шыққан Тарзан» жеке том болып жарық көрісімен, алдағы ұзақ та түсімді берроудық триумф басталады. Осыдан кейін жылда Берроуздың жоқ дегенде екі-үш романы жарық көріп жатты. Әлбетте Тарзан жайлы, Джон Картер туралы «марсиандар» сериясы, тағы да басқа тарихи, шытырман оқиғалы романдар... коммерсиялық кітап баспасы тұрғысынан қарағанда Берроузға жететін автор жоқ еді. Ол тез жазады, танымал немесе жаңа серияларды үсті-үстіне бұрқыратады. Және оның жазғандары жақсы өтеді.
Осылайша жазудың қызығына түсіп, дәмін алған Берроуз 1918 жылы гонорардан түскен қаржыға Калифорниядан Тарзания деп аталатын ранчо сатып алады. 1929 жылдан бастап оның Edgar Rice Burroughs, Inc компаниясы қожайынның романдарын енді өздері кітап қылып шығарып, экранизация мен комикстер жасау құқығымен айналыса бастайды.
Хош. Берроуз вестерн жанрында қалам тартқан туындыларын, тас ғасыры, орта ғасырлар туралы өзге де шығармаларын айтпағанда, «Марсиан» циклымен 11, Тарзан туралы 26, Карсон Нэпирдің Венерада бастан кешкендері туралы 4 роман жазыпты.
Ол қиял-ғажайып оқиғаларға құрылған, қалың көпшілікке арналған әдебиетке теңдессіз үлес қосты. Өткен ғасырдың 20-30 жылдарында фантастикалық романдарды Берроузға еліктіп жазу үрдісі белең алды. Міне, Эдгар Берроуз осындай қаламгер болған!
Материалды көшіріп жариялау үшін редакцияның немесе автордың жазбаша, ауызша рұқсаты қажет және Adebiportal.kz порталына гиперсілтеме берілуі тиіс. Авторлық құқық сақталмаған жағдайда ҚР Авторлық құқық және сабақтас құқықтар туралы заңымен қорғалады. adebiportal@gmail.com 8(7172) 57 60 14 (ішкі - 1060)
Мақала авторының көзқарасы редакцияның көзқарасын білдірмейді.
Ағайынды Гриммдер. Кәсіби аңшы
Ұлы ертегіші Эдгар Вальтер
«Абай жолының» аудармасына Әуезовтің көңілі толмаған
Шерағаңның туғанына 90 жыл
Ұлттық рух алыптары: Ахмет Байтұрсынұлы және Ғұмар Қараш үндестігі
Қаллеки театрында жаңа қойылым!
Қирабаев тұрған үйге ескерткіш тақта қойылды
Мұқтар Әуезовтің “Абай жолы” роман-эпопеясы: атмосфера және стиль
Бахман Гобади. Күрд киносын жетім балаға ұқсатамын
«KitapTime – 2022» жалпы республикалық кітап фестивалі өтті
«Алтын сақа» байқауы мәресіне жетті
Елордада өткен «Күй жәрмеңкесінде» Жамбыл жырлары оқылды
Ұлттық рух алыптары: Ахмет Байтұрсынұлы және Ғұмар Қараш үндестігі
Ахмет Байтұрсынұлы: «Амалыңды түзет, түземесең, ешкімге кінә қойма»
Республикалық «Таласбек» сыйлығына шығарма қабылдау жалғасып жатыр
«Талтүс» романындағы Таласбек Әсемқұловтің қаламгерлік қолтаңбасы
Әбіш Кекілбаев. Сардар немесе Ыдырыс Ноғайбаев туралы сөз
Баланы туғаннан бастап әдебиетке қызықтыра білу керек
Бақытгүл Баймолдақызы. Жылап аққан жылдарды көзімдегі...
Махат Садық, Ескерткіштер – ел тарихы
Шалқар Дәулеткелді. Қыркүйек айының сарғайған жапырақтары
Қазақ қоғамы: Ұлттық билеу жүйесі
Таласбек һәм жалғыздық феномені
Жоба туралы Порталды қолдану ережесі
Авторлар мен баспаларға ISBN алу